Basert på virkelige hendelser...
for det meste.
STORBRITANNIA HAR FORMELT STYRT INDIA I 29 ÅR
Idiot.
Navn?
Chowdry
Du er ønsket på guvernørens kontor
Mr. Karim!
Jeg vil snakke om teppene vi sendte til Den britiske utstillingen.
- Problemer, sir? - Nei da.
Teppene ble godt mottatt.
Faktisk fikk generalguvernøren brev fra kongefamilien
med personlig takk.
Det var så vellykket at han har bestemt seg for
å gi dronningen en "Mohur" som en del av jubileet.
En "Mohur", sir?
En Mohur.
Det er angivelig en slags seremoniell mynt.
Jeg ble bedt om å finne en høy mann som kan gi henne den.
Du er den høyeste her.
Når kommer hun?
Ikke i Agra...
I England!
Du skal reise til England
og gi henne Mohuren på en offisiell tilstelning.
Som en adjutant.
Til hest?
Jeg tror ikke det blir hester der.
En adjutant har alltid hest, sir.
Kanskje ikke akkurat som en adjutant.
God morgen!
Dette er major Bigge...
Ekstra kammerjunker for kongefamilien, Windsor,
som har ansvaret for reisen din.
- Dette er Abdul. - Glimrende!
Og dette er Mohammed,
som også skal overlevere Mohuren.
Han er veldig kort.
Vi måtte sette ham inn i siste øyeblikk.
Den høye fyren hadde et uhell med en elefant.
BOMBAY HAVNEFORENING
God morgen, Deres Majestet.
Øverst er lord Chamberlain,
så privatsekretæren, assisterende privatsekretær,
hoffdamene, de øvre tjenerne, de nedre øvre tjenerne.
Så medlemmer av husholdningen.
Først kammertjeneren. Deretter den personlige stabssjefen.
Nummer tre, hovedbutleren, som har ansvaret for husholdningsbutleren,
kjøkken-faktotumen, hovedkokken, servitørsjefen,
de vanlige tjenerne, Windsor, tjenestepikene
og så du. Spørsmål?
Hvem skal bære Mohuren?
Jeg vet ikke helt ennå.
Jeg antar dere begge bærer den på en pute.
Får vi pute begge to?
Jeg vet virkelig ikke.
En god tjener står stille og trekker seg bakover.
Det viktigste er at dere ikke må se på henne.
For en drittsekk
Aner du hvor kaldt det er i England?
Vi kommer til å dø der.
Hvorfor gikk du med på å bli med?
Den høye falt av en elefant.
Jeg hadde ikke noe valg.
Åtte hundre mil for å overlevere en jævla medalje
til undertrykkeren av hele det indiske subkontinentet.
Du skjønner ikke hvor stor denne æren er for oss.
Har du smakt engelsk mat? De spiser griseblod.
- De spiser ikke griseblod. - Hør på meg.
De heller griseblod i pølser og sauehjerner.
Stedet er fullstendig barbarisk.
Gi meg noen penger.
Vær så snill, sir.
Sivilisasjon!
Gi oss en farthing.
Gi oss en farthing, sir.
Armer.
Vi kopierte dem fra noen tegninger på British Museum.
Strålende!
Vet De at skjerfet ikke er tradisjonelt, sir?
De indiske tegningene så ikke særlig... "indiske" ut.
Så vi gjorde noen endringer.
Det viktigste er å se
autentisk ut.
Ser storflott ut.
Jubileumsfeiringer. 09.00: frokost i London.
09.45: vaktskifte.
11.00: møte med den svenske ambassadøren.
12.00: møte med Oscar den andre, konge av Sverige og Norge,
den norske ambassadøren, assisterende utenriksminister
for de sørnorske provinsene,
under-utenriksministeren
for de nordnorske provinsene.
14.00: seremoniell tur ned The Mall.
14.30:
teselskap i Hyde Park for 30 000 barn.
16.30:
husholdningen drar til Windsor på det kongelige tog.
18.30: middag i storsalen.
Kom igjen, menn! Raska på!
Og den seremonielle overrekkelsen
av en Mohur.
Hinduene, sir!
Men de er av forskjellig størrelse.
Det var et uhell med en elefant, sir.
Dronningen ankommer.
Fanfarer.
Seremoniell inngang.
Det kongelige følget går til bordet
og tar sine plasser.
Hennes Majestet.
Sir Henry Ponsonby, privatsekretær, utenriksminister for India,
den russiske keiseren, dr. Reid, lady Churchill, miss Phipps,
og så videre.
Bordbønn.
Suppen: potage Saint-Germain med purée de madeleine.
Fiskeretten: morue aux huîtres.
Fanfare.
Hovedretten: fiskeboller med hvitvinssaus, og så videre.
Dessert: pain d'épinards,
tartelettes à la suisse og vannbakkels.
Alltid vannbakkels.
Dere kommer fra nordvestre tjenesteinngang.
Gå sammen.
Og dere skal stå her.
Nei!
Litt. Sånn, ja.
Hold frem fatet slik.
Fat?
Jeg trodde det var en pute.
- Dere holder frem fatet... - Unnskyld meg.
Får jeg et fat?
Nei. Vi har bare ett fat.
Så hva gjør jeg?
Du må bare improvisere.
Uansett hva dere gjør, ikke se på Hennes Majestet.
Bukk igjen. Trekk deretter bakover,
gå til venstre, gå hit
og baklengs bortover hallen
der dere blir møtt av Mr. Bigge,
som følger dere til nordveggen, der dere står
til slutten av måltidet.
Skal jeg gå gjennom det igjen?
Mr. Yorke, hun er på vei til Paddington!
Ut, alle sammen!
Dere to, trappen, nå!
Herregud! Hvor er fiskebollene?
Dere to,
ut med dere!
Hun er på stasjonen, sir!
Gode Gud, hun er på stasjonen!
Bare vent der dere fikk beskjed om.
Åpne døra.
Åpne dørene!
Hun er her.
Suppe.
Suppe!
Takk og lov!
Suppe, Deres Majestet.
Tar De alt?
Jeg var ikke ferdig.
Jeg er redd De må være rask.
De tar det så snart hun er ferdig.
Én ferdig, seks igjen.
Morue aux huîtres, og så fiskebollene.
Skal bli, sir.
"Morue aux huîtres, og så fiskebollene."
Dette er latterlig.
To måneder på en båt, og jeg har ikke engang et fat?
Ja. Den må angivelig tygges 32 ganger.
Jeg har Mohuren.
Er det alt?
Deres Majestet?
Her er...
Vannbakkelsen.
Er det alt?
Vannbakkelsen er inne.
Mine herrer, gå forover, snu, bukk, overrekk,
og absolutt ingen øyekontakt.
En gave fra Det indiske imperiet.
En Mohur, Deres Majestet.
En hva?
En mughalsk mynt, Deres Majestet.
Som takk for deres tjeneste for subkontinentet.
Er vi ferdige?
Vi har fremdeles kaffe, Deres Majestet.
Øyne!
God morgen, Deres Majestet.
Frokost med de belgiske prinsessene.
11.00: Audiens med sultanen av Dubai,
der Hennes Majestet blir overrakt Ooojay-diamanten.
Hagefest hvor Hennes Majestet mottar
Oscar den andre, konge av Sverige og Norge, igjen.
Og dronning Lili'uokalani.
Hvem i all verden er hun?
Monark og eneveldende dronningregent i kongedømmet Hawaii.
Hun har komponert en sang til Dem.
På ukulelen.
Men vi har klart å utsette henne.
Så spiser du med statsministeren, og klokken 19.00,
banketten i statssalen.
Og avføringen, Deres Majestet?
Ingenting å snakke om, dr. Reid.
Ikke engang i løpet av dagen?
Vi hadde resultater søndag kveld.
Jeg frykter at disse jubileumsmiddagene tar på, Deres Majestet.
Kan jeg foreslå litt Benger-blanding?
Jeg nekter å spise Benger. Det er barnemat.
Men det er viktig, Deres Majestet,
at den kongelige tarmen har noe å jobbe med.
Noe annet?
Var Deres Majestet fornøyd med Mohuren?
Hva?
Mohuren. Den seremonielle mynten.
Overrakt av de to indiske tjenerne.
Jeg syntes den høye var veldig kjekk.
Stopp!
Liten endring i planen.
Dere må ikke snakke med noen gjester.
Nikk eller bøy dere, men vær så snill,
ikke ta kontakt med noen andre enn serveringsstaben.
Jeg kommer til dere når dronningen har satt seg,
og dere leverer den kongelige puddingen som forespurt.
Unnskyld meg, sir...
Men hva er det?
Det er gelé.
En pudding laget av fruktlikør.
Hvordan får de den så stiv?
Gelatin, et biprodukt av kubein.
Barbarer!
Det er ny sultkatastrofe i India.
Mer trøbbel i Irland, er jeg redd.
Suez er et evig mareritt.
Og jeg er redd boerne er i gang igjen.
Har De noen gode nyheter, statsminister?
Vi har bestemt oss for å annektere Zululand.
Hvorfor i all verden?
Vi må omringe boerne hvis det er mulig.
De er virkelig deprimerende, statsminister.
Ja.
Å, smørbrød!
Glimrende!
Det er fantastisk.
Glimrende!
Gelé, Deres Majestet.
Jeg føler meg plutselig mye bedre.
Hva i svarte tenkte du på?
De sa: "Overrekk geleen", sir.
Jeg sa ikke: "Kyss føttene til Indias keiserinne!"
Jeg ville muntre henne opp.
Muntre henne opp?
De stiller meg for krigsrett!
Hva i all verden foregår?
Hennes Majestet har bedt om at Mr. Karim og Mr. Baksh
er hennes personlige lakeier
gjennom resten av jubileet.
Din jævla, dumme idiot
Alt du trengte var å gi henne geleen
så kunne vi reist hjem
Mine herrer. Du kan vente her ved døren.
Hennes Majestet vil at du skal stå her inne ved pulten.
Gå.
Takk.
De kan gå.
Takk, Deres Majestet.
Ikke vær redd.
Jeg skal ikke spise deg.
"Dr. Reid,
"en svært vellykket avføring
"klokken 08.00 i morges."
Hva i svarte foregår der inne?
Takk, Mr...
Abdul.
Abdul Karim.
Jeg skriver alltid.
I India skriver jeg hele dagen, hver dag.
Så i India er du ikke tjener?
Nei, i India skriver jeg i den veldig store boken min.
Skriver du bok?
Ja, jeg skriver alle navn, hvem de er og hva de har gjort.
Det er mitt liv.
Hver dag skriver jeg, fra morgen til kveld.
- Og er dette fantasi? - Nei.
Det er sannheten.
Jeg forstår ikke.
Hvis du er forfatter, hva gjør du her?
Overrekker meg en...
Mohur.
Det er mitt ydmyke privilegium å tjene Hennes Majestet.
Det var jeg som valgte teppene Deres.
Tepper?
Ja. Visekongen spurte Mr. Tyler, men det var faktisk meg.
Du må ha et svært godt øye for tepper.
Dette er for eksempel veldig fint.
Svært stramme knuter.
Teppekunsten
kom til India fra Persia med den store keiser Akbar.
Kunsten til et teppe
er å samle alle de forskjellige trådene,
og veve noe vi alle kan stå på.
Du vet visst mye om det.
Familien min var teppemakere,
men nå skriver jeg i boken.
Livet er som et teppe.
Vi flettes inn og ut og lager et mønster.
Det er et vakkert bilde.
Se.
Her er frihetsfuglen fanget for alltid i designet.
Så i India er du poet?
Nei.
I India skriver jeg lister over fangene.
Vi er alle fanger, Mr. Karim.
Han er angivelig poet.
Hva i svarte driver du med?
Vi kommer oss aldri vekk herfra
Disse folkene undertrykker en fjerdedel av menneskeheten.
Tror du de bryr seg filla om oss?
Vi kommer til å fryse i hjel her.
Kutt ut kosepraten, så kommer vi oss til helvete vekk.
Enig?
Jeg lover.
God natt.
Kan du slutte med det?
Vet De
at dette er tredje dag på rad?
Så Mr. Abdul,
kan jeg spørre hvilken del av India du kommer fra?
Jeg kommer fra Agra.
Taj Mahal?
- Har De vært i Taj Mahal? - Nei.
Det er verdens mest fantastiske bygg, Deres Majestet.
Palassenes krone.
Det ble bygget av shah Jahan til minne om hans døde hustru,
som døde i barsel med deres fjortende barn.
Du godeste!
Han var så sorgtung
at han tilkalt de beste arkitektene fra Persia og Afghanistan
for å bygge Taj Mahal.
Det høres sannelig ut som et vakkert bygg.
Jeg vil svært gjerne se det.
Å, det er vakkert, Deres Majestet.
Hele bygget er av hvit marmor.
All den skjønnheten for den døde dronningen.
Så romantisk.
Shah Jahan bygget også Red Fort,
Shalimar-hagene og Påfugltronen.
Påfugltronen?
Det er verdens vakreste trone.
Og inni tronen var Koh-i-noor.
Men jeg har Koh-i-noor. Jeg bruker den som brosje.
- Gjør De? - Ja!
Den var ikke så blank, så Albert fikk den skåret til.
Hva skjedde med Påfugltronen?
De knuste den.
Så fryktelig.
De knuser alltid ting.
De britiske soldatene har tatt edelstenene fra Taj Mahal.
Britiske soldater?
Ja, etter Mytteriet.
Men dette er forferdelig.
Hva snakker de om?
En tjener og inder.
Hva i all verden ser hun i ham?
Han er temmelig kjekk.
Hva skjedde med shah Jahan?
Han ble styrtet av sin sønn, og døde på Agra-fortet.
Barnas ondskap.
De begravde ham i Taj Mahal med hans kone, Mumtaz.
De laget også en inskripsjon:
"Her ligger shah Jahan
"som forlot denne verdenen for evighetens bankettsal."
"Evighetens bankettsal."
Jeg liker den ideen.
Du virker svært kunnskapsrik.
Dette er berømte historier fra Uttar Pradesh.
De burde dra dit.
- Jeg kan aldri dra dit. Jeg forbys. - Forbys?
De frykter jeg vil bli snikmyrdet.
Så De har aldri sett en indisk gate?
- Eller en krydderbod? - Nei.
Å, krydderet!
Spisskummen, koriander
og garam masala.
Hva er garam masala?
Det er det man har i sausen.
Har De aldri smakt indisk mat?
Dal? Rogan josh?
Biryani med mango-chutney.
Mango-chutney?
Chutney laget av mango.
Hva er mango?
Mango er fruktens dronning.
Hva smaker den?
Som en appelsin
og en fersken.
Sir Henry,
- jeg vil ha en mango. - En mango.
Ja, jeg vil smake en mango.
Det er umulig.
De vokser bare i India.
Jeg er keiserinne av India, så få en sendt hit.
Her!
Deres Majestet?
Takk.
Én til. Takk.
Hvordan liker dere de nye skotske kostymene deres?
De klør, Deres Majestet.
Alt i Skottland klør.
Sir Henry?
Når ankommer Bertie?
I morgen, Deres Majestet.
Han er på vei fra Monte Carlo.
Det er greit for henne. Hun er polstret.
Herregud, jeg hater Skottland!
Dere må være hinduene! Så hyggelig å møte dere.
Dere må være hinduene.
Dere må være hinduene!
Mer!
Skulle ønske hun kunne lagt seg.
God morgen, Deres Majestet.
- Eskene, Deres Majestet. - Takk.
Og den tomme notatboken Deres Majestet ba om.
De kan gå.
Jeg er fullstendig i stand til å jobbe meg gjennom eskene.
Abdul er svært nyttig med trekkpapiret.
Men dette er parlamentpapirer, Deres Majestet.
Det er jeg klar over.
Men Abdul er tjener.
Han kan ikke hjelpe Dem med eskene.
Og jeg er dronning av England.
Jeg innhenter den hjelpen jeg vil med eskene.
Og sir Henry,
kan du få tak i hansker til hinduene?
De lider forferdelig i kulden.
Han hjelper henne med eskene.
Jeg vil at du skal lære meg indisk.
Indisk?
Hindu, eller hva du nå snakker.
- Er De sikker? - Selvsagt er jeg sikker.
Men hvorfor vil De lære hindi, Deres Majestet?
Jeg er keiserinne av India.
Se, jeg har bestilt en bok.
Jeg vil at du skal gi meg privattimer.
Jeg kan ikke lære Dem hindi, Deres Majestet.
Hvorfor i all verden ikke?
De er keiserinne av India.
De burde lære urdu, mughalenes språk.
Det er tusenvis av språk i India.
Men urdu er det edleste.
På hindi
skriver man slik.
Men på urdu, skriver man slik.
- "Jeg er dronningen." - Jeg skjønner.
Han lærer henne hindu.
Er det lov?
Jeg tror De vil finne ut at det er urdu.
- Den muslimske versjonen. - Å, du godeste!
Sånn.
De er dronningen.
Dronningen er svært klok.
Ser De?
Nå kan De skrive.
Hun skriver i notatboken.
Og snakker på hindustani.
Nei, det er faktisk urdu.
Den muslimske versjonen.
Kne.
Ja!
Takk, Abdul.
Du er en glimrende lærer.
- Bertie! - Mor!
Spionerte du på meg?
Lærer du deg urdu?
Ja, faktisk.
Synes du det er passende?
Jeg er keiserinne av India. Hva kan være mer passende?
Men foran hele husholdningen?
Du har helt rett.
Jeg har intet privatliv her.
Sir Henry,
jeg vil dra til Glassalt Shiel med Abdul.
- Glassalt Shiel? - Alene.
Men jeg kom nettopp!
Å kunne være alene og leve et enkelt og elementært liv.
De forstår ingenting,
de dumme, aristokratiske tåpene.
Smisking og manøvrering.
Jeg har opplevd det hele livet.
De tålte ikke at jeg tok med min kjære John Brown hit.
Likevel var jeg lykkeligere her enn noe annet sted i verden.
Jeg savner ham, Abdul.
Albert også.
Det er 30 år siden, men jeg tenker på ham hver dag.
Jeg er så ensom.
Alle jeg virkelig har elsket er døde, men jeg bare fortsetter å leve.
Deres Majestet.
Det er en umulig stilling.
Ingen vet hvordan det er å være dronning.
Jeg er hatet av millioner over hele verden.
Jeg har fått ni barn, alle forfengelig og sjalu,
og i konstant kamp mot hverandre.
Bertie er en total forlegenhet.
Og se på meg!
En fet, vanfør og udugelig gammel kvinne.
Hva er poenget, Abdul?
Hva er poenget?
Tjeneste.
Tjeneste?
Jeg tror at vi ikke er her for å bekymre oss for oss selv.
Vi er her for et større formål.
I Koranen står det: "Vi er her til andres nytte."
Koranen?
Ja, jeg er en hafiz. Jeg kan Koranen utenat.
Men er den ikke veldig lang?
Hundre og fjorten suraer og 6236 vers.
Og du kan hvert ord?
Mange muslimer kan Koranen.
Jeg trodde du var hindu.
Jeg er muslim, Deres Majestet.
Jeg lærte Koranen av min far.
Han er min munshi.
Munshi?
Ja. Munshi. Min lærer.
Vi ønsker at du blir dronningens munshi.
Men jeg er bare en tjener, Deres Majestet.
En tjener kan ikke være munshi.
Da er du ikke tjener lenger.
Du er min lærer.
Du skal lære meg urdu og Koranen og alt annet du kommer på.
Så...
Hva i svarte er en munshi?
Angivelig en slags åndelig lærer,
Deres Kongelige Høyhet.
Har hun gått fullstendig fra vettet?
Hun er leder for Den engelske kirken, for Guds skyld.
Hva kommer erkebiskopen av Canterbury til å si?
Jeg sier han er den "brune" John Brown.
Herregud!
Deres Majestet.
God aften, Bertie.
Mor.
Hva i svarte har du på deg?
Middagen er servert!
Lady Churchill
ble fullstendig sjokkert over å sitte ved siden av en tjener.
Og en hindu attpåtil!
Munshien er en muslimsk skriftlærd som kan Koranen utenat.
Og bare så du vet det, er han ikke tjener lenger.
Han skal få sin egen stab.
Hva mener du med "stab"?
Den lille tykke.
Dette er absurd.
Brev, invitasjoner til middag...
Du behandler ham som et familiemedlem.
Nei, jeg liker Abdul.
Lady Churchill må bare finne seg i
at munshien blir med oss på ferie.
Som et medlem av husholdningen.
Du kan ikke ta med en muslim til Firenze.
Jeg kan ta med en muslim dit jeg vil.
God natt, Bertie.
Munshi?
Ja.
En åndelig rådgiver?
Du har ikke en tanke i hodet!
Du lovte å få oss hjem, og nå skal vi til jævla Firenze.
Du forstår ikke at det er et privilegium å se Italias prakt
med disse vidunderlige folkene.
Din jævla idiot!
Tror du de står og ser på at hun forfremmer en svarting?
Jeg kom ikke hit for å bære de jævla koffertene dine.
Hva klager du over?
Vi har vår egen vogn med bad.
De har laget en fin seng til deg på gulvet.
Jeg dør.
Jeg vil hjem.
Jeg er lei av den negative holdningen din.
Livet er et stort eventyr.
Du må åpne deg og nyte det.
Vi er på ferie.
Hva i all verden kan gå galt?
"Ikke trekk."
IKKE TREKK
Jeg ber om unnskyldning for nødbremsen, Deres Majestet.
Og håper De ikke ble skadet.
Å, Abdul.
Det var ingenting.
En helt forståelig feil.
Jeg er så glad du er med oss.
- For en glede å vise deg Firenze. - Hva gjør han her?
Abdul kom for å forklare hva som skjedde.
Jeg skjønner ikke hvorfor vi må dele bad.
Jeg delte seng med min mor helt til jeg ble dronning.
Jeg er 57 år gammel.
Munshien har sitt eget bad.
- Ja, veldig fint bad. - Ja da!
God natt, mamma.
God natt, Mr. Bertie.
Lukk døren, Bertie.
Abdul,
jeg har noe til deg.
For å feire ditt første besøk i Firenze og for at du blir min munshi.
Det er en medaljong.
Med et bilde av meg.
Hvordan kan jeg takke Dem, Deres Majestet?
Beskytt meg.
For alltid.
Å, Abdul.
Du kommer til å elske Firenze.
Fantastisk utsikt.
Er det ikke strålende?
Albert elsket å være her.
Han var stor beundrer av Medici-familien,
som bestilte den tids største kunstnere
for å etterlate seg noe fantastisk.
I India bestiller vi også fra store kunstnere.
Hver keiser tilkalte de beste håndverkerne
for å lage praktfulle durbar-rom.
- Durbar-rom? - Ja.
Alle keisere hadde et durbar-rom,
fullt av verdens fineste ting.
Jeg er keiserinne av India. Jeg burde ha et durbar-rom.
En vidunderlig idé, Deres Majestet.
Men hvor skulle De hatt det?
På Isle of Wight, selvsagt.
Deres Majestet,
Signor Puccini har ankommet.
Hvor sa De at det var fra, Mr. Puccini?
Fra min nye opera, Deres Majestet,
Manon Lescaut.
Den handler om to elskere som blir skilt av klasseforskjeller.
Men de rømmer sammen.
Det høres fabelaktig ut!
Men hun blir fengslet for sin kjærlighet.
Men så rømmer de.
Bravo!
Men til slutt dør hun,
og han er utrøstelig.
Jeg vet ikke om jeg liker den lenger.
Vi foretrekker operetter.
Kjenner De til Gilbert og Sullivan?
Kanskje Deres Majestet vil synge til oss?
- Vær så snill. - Det kan jeg da ikke.
Jo, selvfølgelig, Deres Majestet!
- Nei, virkelig ikke. - Jo, Deres Majestet.
Ja vel.
Kanskje bare én.
Fra Pinafore, Bertie?
Må jeg?
Jeg kalles lille smørblomst
Kjære lille smørblomst
Jeg vet ikke hvorfor
Men jeg kalles smørblomst
Stakkars lille smørblomst
Søte lille smørblomst, jeg
Jeg har snus og tobakk
Med romsmak, ja takk
Av...
Jeg fikk opplæring av Mendelssohn.
- Skål for dronningen! - For dronningen!
For meg!
Vi burde ikke drukket så mye sjampanje.
Får jeg lov?
Å, Abdul.
Jeg har ikke vært så lykkelig på mange år.
Da jeg kom til England,
var jeg livredd for Dem.
Men De er en svært snill dame.
De er en svært unik dame for meg.
Og du er veldig unik for meg, Abdul.
Jeg vet at De er mye eldre enn meg
og
At De er dronningen av England
og keiserinne av India,
og at jeg bare er en ussel munshi.
Men jeg synes
De er den mest spesielle personen i mitt liv.
Selv mer spesiell enn min kone.
Kone?
Ja.
Er du gift?
Selvsagt.
Hvor er din kone?
I India.
Hvorfor sa du ikke at du var gift?
Jeg trodde ikke det var viktig.
Selvfølgelig er det viktig.
Det forandrer alt.
Du må reise tilbake til India umiddelbart.
Og ta henne med hit igjen straks.
Hvordan er været i Agra for tiden?
Svarte helsike.
Han kommer!
Så fryktelig spennende.
Det er Ali Baba!
Se hvor stor han er.
Hvor fikk han de medaljene fra?
Hva i alle dager har hun på seg?
Man kan ikke engang se fjeset.
Hun ser ganske fantastisk ut.
Men De kan faktisk ikke se henne, Deres Majestet.
Jeg synes det er ærverdig.
Hvem i svarte er det?
Hent bagasjen, gutt.
Han tok med seg en tjenestegutt.
Gode Gud, enda en! Hvor mange har han der?
Slyngelen er bigamist.
Jeg håper de liker den lille hytten.
- Deres Majestet. - Håper det ikke er ubeleilig.
Tenkte vi skulle komme på te.
Dette er min datterdatter, Sophia, dronning av Hellas.
Og dette er storhertuginne Sophie av Saxe-Weimar-Eisenach.
Og min datter,
prinsesse Helena Augusta Victoria
av Schleswig-Holstein- Sonderburg-Augustenburg.
Dette er min kone, Mrs. Karim.
Og dette er min svigermor.
Deres Majestet, dronning av Hellas,
storhertuginne Sophie av Saxe-Weimar-Eisenach,
prinsesse Helena Augusta Victoria
av Schleswig-Holstein- Sonderburg-Augustenburg,
jeg ønsker å bruke denne muligheten på vegne av meg selv,
min kone og min kones mor
til å takke Hennes Majestet for innkvarteringen.
Vi er svært takknemlige for hennes uendelige vennlighet
og interiørdekorasjon.
Gjestfrihetens gave og vennskap med fremmede
er svært viktig i vår kultur.
Så vi er beæret over å kunne gjengjelde tjenesten på vår beskjedne måte.
Det som er vårt, er Deres.
Bokstavelig talt.
Min kjære munshi,
vi er så glade for å ha dere her, mine barn.
Vi har savnet deg fryktelig.
Jeg gleder meg til å vise dere durbar-rommet.
Barn?
De må gjøre noe med dette, Ponsonby.
Min kjære munshi, jeg er så glad du er tilbake.
Det har vært forferdelig kjedelig uten deg.
Og jeg er så glad for å møte Mrs. Karim.
Det er bare én ting jeg har vært nysgjerrig på hele ettermiddagen.
Hvordan ser hun ut bak sløret?
De må se henne.
Er det lov?
De er kvinne. Og keiserinne av India.
Hvor i svarte skal hun nå?
Deres Majestet.
Du er virkelig vakker.
Hva i all verden er et durbar-rom?
En feiring av alt som er indisk, statsminister,
inspirert av de mughalske keiserne.
Men jeg forstår ikke.
Hvem ga henne tillatelse til å bygge dette?
Ikke skyld på meg, jeg var i Monte Carlo.
Hun er dessverre fullstendig uforutsigbar.
For Gud skyld! Snart har hun vel på seg burka.
De er sen, statsminister.
Jeg er så lei for det, Deres Majestet.
La oss begynne.
Som dere ser, er dette en indisk korridor.
Durbar-rommet ble designet av Mr. Bhai Ram Singh.
De er overalt.
Vi har bestilt en rekke portretter av eminente indere.
Dette er...
Prinsesse Gowramma.
Og dette er selvsagt
munshien.
En ære å møte Dem, statsminister.
Ganske likt, synes De ikke?
Jeg ba ham fjerne noen kilo.
Dette er min kone, sir.
Og det er min svigermor.
Jeg tror i hvert fall det stemmer.
Dette er tjenerne mine,
Mohammed og Ahmed.
Og dette er durbar-rommet.
Hva i svarte foregår her, Ponsonby?
Utskjæringene er fra Uttar Pradesh.
Og teppet ble vevd i et fengsel i Agra.
Perfekt for tablået, synes jeg.
Men toppen på kransekaken
er Påfugltronen.
En eksakt kopi av den i Agra.
Og selvsagt, Koh-i-noor.
Nå føler jeg meg virkelig som keiserinnen av India.
Jeg trodde hun skulle være døende.
Det er en bemerkelsesverdig tilføyelse til huset, Deres Majestet.
Vi har Abdul å takke for hele ideen.
For å feire ferdigstillelsen av dunbar-rommet,
en liten overraskelse, Deres Majestet.
Hva er det?
En mango, Deres Majestet.
Et øyeblikk, Deres Majestet.
Den er dårlig.
Sir Henry.
Denne mangoen er dårlig.
Jeg er så lei for det, Deres Majestet.
Ta en av disse når De ser munshien.
Jeg gleder meg til å vise Dem tablået, statsminister.
Grensen er nådd nå.
Jeg kan ikke gå på scenen slik.
Jeg er så syk.
Men du må.
Statsministeren ser på.
Dette er fullstendig katastrofalt.
Hva snakker du om?
- De har ventet på dette. - Hvem da?
Ponsonby, Reid og alle sammen.
Hun har gnidd dette inn hos dem,
men nå blir det offentlig.
De kommer ikke til å akseptere det.
De gjør opprør og kapper av deg ballene.
- Jeg har ikke gjort noe galt. - Jævla dumme onkel Tom.
Du kan ikke vinne på Deres vilkår.
Mrs. Munshi.
Bertie.
Jeg har aldri blitt så ydmyket i hele mitt liv.
Jeg koser meg faktisk.
Første skuespillere på scenen.
En scene i gamle Persia.
Jeg er sultanen av Persia.
Kongen av alle konger.
Deres Høyhet!
Vi skjenker Dem all rikdommen fra Orienten.
Dere er nå under min makt!
Bravo, munshi!
Hva i helvete er dette, Ponsonby? Munshi-mani?
Jeg prøver å holde et imperium samlet,
men det ser ut som de styrer stedet.
Jeg vil ha et slutt på hele dette rotet.
Ellers er du ferdig.
Forstått?
Å, sir Henry.
Si oss nøyaktig hva statsministeren syntes om tablået.
For å være helt ærlig, Deres Majestet,
virket han litt forvirret.
Hvorfor det?
Han må ha likt munshien.
Jeg tror munshien var problemet, Deres Majestet.
Var han? Jeg synes han var flink.
Jeg tror han mente posisjonen. Jeg tror han ble urolig
over at han hadde en så fremstående rolle i husholdningen.
Selvsagt har Abdul en fremstående rolle.
Han er min munshi.
Men han er indisk, Deres Majestet.
Det er jeg klar over.
Med tanke på dagens uroligheter på subkontinentet,
er statsministeren bekymret over at det kan
formidle feil budskap.
Man skulle tro det var et flott budskap.
Men han er muslim, Deres Majestet.
Nemlig.
Vi skylder dem så mye, ikke sant?
For deres rolle i Mytteriet, for eksempel.
Mytteriet, Deres Majestet?
Ja, for hjelpen de ga oss med hinduene.
Men Mytteriet var et muslimledet opprør, Deres Majestet.
Er De sikker?
Selvsagt.
De muslimske soldatene gjorde opprør
da det ryktes at våpnene deres var smurt med grisefett.
Sier De det?
Den store muftien påla selv
en fatwa på Dem personlig, Deres Majestet.
Og muslimske soldater drepte over to tusen britiske medarbeidere.
Hvem har du snakket med, mor?
Jeg åpnet mitt hjerte for deg.
Jeg hentet familien din fra India.
Jeg forfremmet deg til tross for vesentlig motstand
og engstelse i husholdningen.
Jeg så til og med gjennom fingrene med
at du ikke fortalte at du var gift,
noe du vet kom som en overraskelse.
Hvordan kunne du la meg bli ydmyket foran hele husholdningen?
Jeg er så lei meg, Deres Majestet.
Du sa at hinduene sto bak Mytteriet.
Jeg sa ikke at det bare var hinduene.
Du sa uttrykkelig til meg at muslimer var mine venner.
Vi er vennene Deres...
Det ligger en fatwa på meg, Abdul.
Det var muslimene som startet alt.
Dette er fullstendig uakseptabelt.
Abdul, jeg syntes du var enestående som sultanen av Persia,
men jeg er redd du må dra hjem.
Halleluja.
Du har såret meg dypt.
Ser du hvilken posisjon du har stilt meg i?
Takk for alt du har gjort for meg.
Jeg kommer til å savne deg enormt.
Så vi drar hjem?
God natt, mor.
God natt.
Mrs. Tuck?
Mrs. Tuck.
Abdul.
Du har vært så dum.
Og jeg er rasende på deg.
Det er uholdbart at du som min munshi
løy til meg.
Men...
Det ville også vært fullstendig ubehøvlet av meg
å ikke anerkjenne all vennligheten
og lojaliteten du har utvist.
Jeg antar du trodde du beskyttet meg på en måte.
Men som monark skjønner jeg at ingenting egentlig kan beskytte meg.
Derfor har jeg bestemt,
selv om jeg er meget skuffet,
at jeg vil at du skal bli.
Deres elskverdige Majestet. Tusen takk, Deres Majestet.
Det er noe vi må ordne opp i, Abdul.
Jeg er svært bekymret for Mrs. Karim.
Mrs. Karim?
Man ville forventet
å høre små, muslimske barneføtter
i korridorene i Osborne House nå.
Jeg er bekymret for om alt
fungerer i underetasjen.
Jeg vil at De skal undersøke Mrs. Karim.
Undersøke Mrs. Karim?
Bare finn ut om alt fungerer.
Men Deres Majestet,
jeg trodde munshien og familien hans skulle forlate oss.
Hva ga Dem det inntrykket?
Munshien og hans familie er en viktig del av den kongelige husholdningen.
Etter min mening,
betyr dette krig.
Vi skal grave opp all dritten denne slyngelen har bak seg.
Jeg vil at noen i India skal lete gjennom familiehistorien.
Er ikke sønnen Deres der, Ponsonby?
Jeg kan ikke involveres i uhumskheter, Deres Kongelige Høyhet.
Jeg blir konge veldig snart.
De gjør som De blir bedt om!
Det skal letes under hver stein.
De skal lage et saksdokument og få alt ned, svart på hvitt.
Og få slutt på all denne dritten!
For godt.
Da får vi gå og undersøke Mrs. Munshi.
Dr. Reid.
Kom inn.
Hun må avdekke ansiktet sitt.
Det er umulig, sir.
Jeg må se tungen hennes.
Nå?
Hun er helt frisk.
Mr. Mohammed.
Vi har kommet hit fordi vi er klar over din ubehagelige situasjon.
At du kom hit nærmest ved et uhell,
og nå ikke kommer deg herifra
på grunn av bisarre omstendigheter du ikke har skyld i.
Vi har også hørt
at det ublide engelske været er årsaken til den brå tilbakegangen
i din helsetilstand.
Dessuten
er du stadig utsatt for ydmykelsen ved
å være tjener for en som på mange måter er din underlegne.
Så vi tenkte
at vi kunne tilby deg litt hjelp.
Hjelp?
Reise hjem.
Kanskje en liten pensjon.
Selvfølgelig til gjengjeld for
litt informasjon.
Vil De at jeg skal
slarve?
På en måte.
Hva skal jeg si?
Hva som helst.
Vi trenger detaljer.
Hva han sier.
Hva han gjør.
Abdul gjør det alle andre gjør.
Han...
Han leter etter avansement.
Han smisker.
Han kravler opp den skitne, fettete stigen
til det bedritne britiske imperiet.
Gjør dere alle til narr, fordi han er tjener.
En indisk, muslimsk tjener,
og dere skjelver i buksene
fordi han slår dere på hjemmebane.
Ingen skjelver i buksene.
Vi er verdens mektigste nasjon.
På toppen av vår innflytelse.
I så tilfelle,
er den eneste veien nedover.
Så stikk det dumme britiske imperiet Deres
opp det skitne, kongelige rompehullet Deres, Mr. Bertie-prins, sir.
Jeg håper han styrter hele dritten.
Jeg skal se til at du dør her.
Han sa ingenting.
Hva mener De med det?
Vi gjorde vårt beste,
men han snakket helt ubehersket.
Mannen er en drittstøvel.
Dr. Reid.
Jeg er ingen tosk.
Jeg vet når noe muffens er på gang.
Noe foregår her, og jeg tolererer det ikke.
Dr. Reid,
jeg ba deg komme til bunns i Mrs. Karims fruktbarhetsproblemer.
Det ser ikke ut til at noe er gjort.
Faktisk, Deres Majestet,
var det umulig å trekke en slutning
av religiøse årsaker.
Undersøkte De munshien?
- Nei, Deres Majestet. - Så undersøk munshien.
Bertie.
Jeg studerte ikke i sju år ved Edinburgh-universitetet
for å se på indiske pikker!
Buksen.
Eureka! Han er full av gonoré!
Nå vel.
Mor, vi må snakke med deg.
Alene.
Jeg er midt i urdu-timen min.
Mor, vi har svært viktige nyheter av personlig karakter.
Jeg har ingenting å skjule for Abdul.
Vær så snill, Deres Majestet.
Deres Majestet...
Jeg er redd nyheten gjelder munshien.
Vi har utvetydige bevis for at Abdul Karim
er en lavtstående svindler.
Deres Majestet.
Munshien er fra en edel familie med flere generasjoner lærere.
Nei, jeg er redd han bare var kontorist i et vanlig fengsel.
Min egen sønn har sendt telegram fra India, og han har faktisk snakket med
hans nærmeste overordnede.
Familiens hans er fullstendig uopplyst.
Faren er en ussel apoteker.
Munshien har aldri gått på skolen, mor.
Mannen er en bedrager.
Og her holder han oppsyn med eskene.
Jeg er redd det er sant, Deres Majestet.
Abdul og hans far er helt ordinære.
Vi har utarbeidet et saksdokument.
Avskyelige padder!
Rasister!
Spionering? Saksdokument?
Plager en stakkars, forsvarsløs inder?
Selvsagt har han ingen kvalifikasjoner.
De gjør det helt forskjellig der ute.
Ser du det ikke, mamma?
Han bruker sin posisjon til egen nytte.
Og hvordan gjør det ham noe annerledes enn dere?
Hvordan våger dere å se ned på Abdul?
Hvordan våger dere å fornedre hans stakkars far.
Bertie, jeg skammer meg over at du tok del i dette.
Abdul er en lojal, klok og sympatisk person
som hevdet seg med egne kvalifikasjoner.
Få Abdul inn hit.
Få ham inn!
Dere skal gjenta etter meg:
"Jeg skal være høflig mot munshien."
Jeg skal være høflig mot munshien.
Dem.
Jeg skal være høflig mot munshien.
Bertie. Alle sammen.
"Jeg skal være høflig mot munshien."
Jeg skal være høflig mot munshien.
Det har vist seg
at for å få respekt fra husholdningen,
må man bli formelt anerkjent.
Derfor, Abdul...
På neste æresbevisningsliste slår jeg deg til ridder.
Nok! Dette er absurd!
Vi kan ikke beskytte Dem lenger.
Mannen er full av gonoré!
Gonoré?
Ja, Deres Majestet.
Men De er lege. Hvorfor behandler De ham ikke?
Vekk fra meg, alle sammen!
Hør her, din koppbefengte indiske dritt.
- La henne til helvete være i fred. - Dr. Reid!
Vær høflig!
Ridder?
Det må finnes en lov mot det.
Mannen er en ordinær inder, for Gud skyld.
Hun kan ikke bare gjøre som hun vil.
Det stemmer.
Det er vi som holder palasset i gang,
og vi blir ignorert
- og utnyttet. - Ja.
Vi må gjøre motstand mot disse meningsløse overgrepene.
Men hun er dronningen.
Hun er vår monark.
Hennes posisjon er fullstendig avhengig av den innforståtte kontrakten med oss.
Hvis hun ikke sløyfer denne vanvittige fornærmelsen,
bør vi slutte alle sammen!
Ja.
Noen må si det til henne.
Vi bør velge en utsending.
Jeg synes De skal gå.
De er sjef for husholdningen.
Å nei, jeg kan slett ikke gå.
Det vil bringen stillingen i vanry.
Mrs. Tuck.
De kjenner henne godt, ikke sant?
Men jeg er bare påklederske.
Hva med Dem, Miss Phipps?
Avgårde med Dem.
Og ikke ta "nei" for et svar.
Deres Majestet.
Spytt ut.
Ser De ikke at jeg er opptatt?
Det er noe jeg må si...
Hva er meningen med dette? Slutt å skjelve!
Jeg har kommet for å be Dem revurdere...
Forfremmelsen av...
Av Mr. Karim.
Hva sa De?
Jeg har kommet for å be Dem om å ikke slå Mr. Karim til ridder, Deres Majestet.
Hvorfor i helvete ikke?
Medlemmene av husholdningen krever
at De oppgir planen, Deres Majestet.
Krever?
Vi mener det forringer hele konseptet med ridderordenen.
Han kommer fra en svært lavtstående familie, Deres Majestet.
Og
Han er farget.
Kom Dem ut.
Hørte De ikke?
Deres Majestet, jeg må informere Dem om at dersom De nekter,
sier hele husholdningen opp.
Landsforræderi!
Landsforræderi.
Nok er nok, mamma.
Du skal glemme munshi-saken omgående.
Hører du meg?
Trodde du virkelig husholdningen ville tåle en slik fornærmelse?
Jeg skal adlydes.
Nei.
Jeg har tolerert deg i over 50 år!
Du skal glemme dette omgående, ellers...
- Ellers, Bertie? - Ellers
får vi deg erklært utilregnelig!
Og fjerner deg fra embetet umiddelbart.
Her er papirene signert av dr. Reid.
Jeg er 81 år gammel.
Jeg har ni barn og 42 barnebarn,
og nesten en milliard borgere.
Jeg har revmatisme,
og nedsunket livmor.
Jeg er sterkt overvektig
og døv på ett øre.
Jeg har kjent 11 statsministere
og vedtatt 2347 lovgivninger.
Jeg har vært i embetet i 62 år og 234 dager.
Dermed verdenshistoriens lengstregjerende monark.
Jeg er ansvarlig for fem husholdninger
og en stab på over 3000.
Jeg er krakilsk,
kjedelig, grådig,
fet, temperamentsfull,
av og til egoistisk og kortsiktig, både billedlig og bokstavelig talt.
Jeg er kanskje ubehagelig sterkt knyttet til makt,
og burde ikke ha knust egget til den russiske keiseren.
Men jeg er alt annet enn utilregnelig.
Hvis ikke husholdningen vil adlyde meg, så får det bli slik.
La dem gjøre det rett i ansiktet på meg.
Jeg vil se alle i dunbar-rommet umiddelbart.
Hennes Majestet, dronningen.
Jeg forstår det er bekymringer
om mitt ønske om forfremmelse.
Jeg hører at det er sterke følelser her.
Og jeg forstår at dere har bestemt dere for å si opp,
i stedet for å støtte min beslutning.
Dersom noen av dere
ønsker å overbringe sin oppsigelse,
blir det akseptert
uten uheldige konsekvenser.
Men vær i det minste anstendige nok til å si det rett til meg!
De som ønsker å si opp, ta et skritt forover.
Jeg vil informere dere om at jeg har bestemt meg for å ikke
slå noen nye riddere for øyeblikket.
I stedet har jeg gleden av å fortelle
at jeg har bestemt meg for
å gjøre munshien til kommandør av Den kongelige viktorianske orden,
som et tegn på min personlige aktelse
for hans tjeneste for Imperiet.
Det er alt.
Deres Majestet!
Deres Majestet, er alt i orden?
Dr. Reid!
- Dr. Reid, De må komme straks! - Nei, ikke nå.
Dr. Reid! Det er Mr. Mohammed!
- Få gutten vekk. - Deres Majestet, hører De meg?
Deres Majestet?
Vi skal få Dem opp.
Beklager, min venn
Jeg er så lei for det, Abdul.
Jeg tror det er på tide du drar hjem.
Dette er mitt hjem.
Jeg har vært korttenkt og egoistisk.
Du er en ung mann.
Du har hele livet foran deg.
Det er ikke trygt her.
- Deres Majestet. - Gribbene sirkler allerede.
Hvordan kan jeg beskytte deg om jeg ikke er her?
Deres Majestet, De skal regjere i mange år til.
Nei, Abdul.
Jeg er syk.
Alle disse tåpelige seremoniene dreper meg.
Du har vært en god venn.
Men du må dra fra meg.
Jeg er din tjener.
Og så lenge jeg lever,
skal jeg bli ved din side.
Hver eneste dag.
Ingenting...
Ingenting kan stoppe meg.
Abdul, jeg er din dronning.
Deres Majestet, jeg er Deres munshi.
Og jeg går aldri fra Dem.
Du er en tåpe.
Men jeg tilber deg.
Jeg tror De bør informere Kaiseren.
Abdul...
- Abdul... - Det er meg, mamma.
Og din sønnesønn, Wilhelm.
Hvor er min munshi?
- Kaiseren. - Jeg trenger min munshi.
Hysj. Alt blir bra.
Jeg vil ha munshien.
Du våger ikke å opprøre henne.
Jeg vil snakke med munshien alene.
Jeg tror kanskje, Deres Majestet...
Jeg sa alene.
Da jeg var ung,
pleide jeg å lengte etter døden.
Nå som det ikke er noe å leve for,
klamrer jeg meg til livet.
Jeg er redd, Abdul.
Ikke vær redd.
"Lytt, lille dråpe,
"overgi deg uten anger
"og i retur får du havet.
"Overgi deg,
"og du beskyttes av det store hav."
Rumi.
Du er lærer, Abdul.
Alle kjenner til Rumi.
Allah er læreren.
Kjærlighet er helheten.
Vi er bare biter.
Jeg tenker stadig at jeg faller.
Fall.
Alt vil bli bra.
Du skal til et mye tryggere sted.
"Evighetens bankettsal."
Ja.
Farvel,
min dronning.
Farvel.
Pass på deg selv,
min kjære sønn.
La henne sove.
Noen kommer.
Det smerter meg å si
at Hennes Majestet gikk bort nøyaktig klokken 18.30.
Lenge leve kongen.
HENNES MAJESTET DRONNINGEN TOK SITT SISTE ÅNDEDRAG 18.30.
LENGE LEVE KONGEN.
Vi tilhører Allah, og til Ham skal vi komme tilbake
Unna vei!
Jeg vil ha alt som er tilknyttet henne.
Abdul!
Abdul, de har brent alt!
Jeg vil ha dere vekk.
Umiddelbart.
Deres Majestet!
Her, min kjære
Behold den
Beskytt den
God morgen, Deres Majestet.
Hvordan har De det i dag?
ABDUL REISTE TILBAKE TIL AGRA I 1901
HAN DØDE ÅTTE ÅR SENERE I 1909
INDIA BLE UAVHENGIG I 1947
I 2010 BLE HANS PRIVATE DAGBØKER FUNNET
ENDELIG BLE HISTORIEN HANS AVDEKKET FOR VERDEN